Pasiūlymas Tarybos reglamentas nustatantis specialias laikinąsias Europos Bendrijų pareigūnų įdarbinimo priemones dėl Bulgarijos ir Rumunijos stojimo /* KOM/2006/0271 galutinis - CNS 2006/0091 */





[pic] | EUROPOS BENDRIJŲ KOMISIJA | Briuselis, 06.06.2006 KOM(2006) 271 galutinis 2006/0091 (CNS) Pasiūlymas TARYBOS REGLAMENTAS nustatantis specialias laikinąsias Europos Bendrijų pareigūnų įdarbinimo priemones dėl Bulgarijos ir Rumunijos stojimo (pateikta Komisijos) AIŠKINAMASIS MEMORANDUMAS Būsimas Bulgarijos ir Rumunijos stojimas į Europos Sąjungą institucijoms kelia daug iššūkių, ypač žmogiškųjų išteklių valdymo srityje. Pridedamas reglamento pasiūlymas yra susijęs su šios plėtros įdarbinimo aspektu. Ankstesnių plėtrų metu buvo priimtos specialios į ES stojančių šalių piliečių įdarbinimo priemonės. Todėl reikėjo priimti Tarybos reglamentą[1], laikinai nukrypstantį nuo Tarnybos nuostatų dėl įdarbinimo. Dabartinis plėtros procesas vyksta po didžiausios ES istorijoje plėtros, kai 2004 m. gegužės 1 d. dešimt naujų valstybių įstojo į ES. Pagrindinės pasiūlymo ypatybės: 1. Siūloma, kad Tarnybos nuostatų išimtys galiotų iki 2011 m. gruodžio 31 d. 2. Reglamente numatoma organizuoti konkursus pareigūnų iš Bulgarijos ir Rumunijos atrankai nacionaliniu pagrindu. 3. Konkursai Bulgarijos ir Rumunijos piliečiams gali būti organizuojami ir juos laimėjusių kandidatų sąrašai gali būti sudaryti iki šių šalių įstojimo į ES. Šalis turi būti įstojusi į ES, ir tik po to tų šalių piliečiai gali būti paskirti į pareigūnų postus institucijose. 4. Yra galimybė, kad institucijos nukryps nuo reikalavimo skelbti apie laisvas darbo vietas institucijose. Tačiau institucijos gali paskelbti apie laisvas darbo vietas, jei jos to nori. Kiekviena institucija nustatys, kiek pareigūnų iš šalių kandidačių gali būti įdarbinti pagal šio nuo Tarnybos nuostatų nukrypstančio reglamento nuostatas. 2006/0091 (CNS) Pasiūlymas TARYBOS REGLAMENTAS nustatantis specialias laikinąsias Europos Bendrijų pareigūnų įdarbinimo priemones dėl Bulgarijos ir Rumunijos stojimo EUROPOS SĄJUNGOS TARYBA, atsižvelgdama į Europos bendrijos steigimo sutartį ir ypač į jos 283 straipsnį, atsižvelgdama į Komisijos pasiūlymą[2], atsižvelgdama į Europos Parlamento nuomonę[3], atsižvelgdama į Teisingumo Teismo nuomonę[4], atsižvelgdama į Audito Rūmų nuomonę[5], kadangi: (1) Dėl būsimo Bulgarijos ir Rumunijos stojimo turėtų būti priimtos specialios laikinosios priemonės, nukrypstančios nuo Europos Bendrijų pareigūnų tarnybos nuostatų (Tarnybos nuostatų). (2) Atsižvelgiant į stojančiųjų šalių santykinį dydį ir potencialiai susijusių asmenų skaičių, šios priemonės, nors ir laikinos, turėtų galioti pakankamai ilgą laikotarpį. 2011 m. gruodžio 31 d. atrodytų tinkamiausia jų galiojimo pabaigos data. (3) Atsižvelgiant į poreikį sudaryti sąlygas numatytus pareigūnus įdarbinti kaip galima greičiau po stojimo, šis reglamentas turi būti priimtas iki faktinės stojimo datos. PRIĖMĖ ŠĮ REGLAMENTĄ: 1 straipsnis 1. Nepaisant Tarnybos nuostatų 4 straipsnio antros ir trečios pastraipų, 7 straipsnio 1 dalies, 27 straipsnio antros pastraipos ir 29 straipsnio 1 dalies a ir b punktų nuostatų, iki 2011 m. gruodžio 31 d. galima užpildyti laisvas darbo vietas, neviršijant paskirstytų vietų skaičiaus bei atsižvelgiant į diskusijų dėl biudžeto rezultatus, paskiriant Bulgarijos ir Rumunijos piliečius po šių šalių faktinės stojimo datos. 2. Pareigūnai paskiriami: 1. visų kategorijų – po faktinės stojimo datos; 2. išskyrus vadovaujančius pareigūnus (generalinių direktorių ar lygiavertės AD 16 arba AD 15 kategorijų pareigos ir direktorių ar lygiavertės AD 15 arba AD 14 kategorijų pareigos) – po konkursų, remiantis kvalifikacijomis ir egzaminais, organizuojamais pagal Tarnybos nuostatų III priedą. 2 straipsnis Šis reglamentas įsigalioja kitą dieną nuo jo paskelbimo Europos Sąjungos oficialiajame leidinyje . Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, Tarybos vardu Pirmininkas [1] Dėl plėtros stojant 10 naujų šalių, žr. OL L 67, 2004 3 5, p. 1. [2] OL C […], […], p. […]. [3] OL C […], […], p. […]. [4] OL C […], […], p. […]. [5] OL C […], […], p. […].